
П Р О Т О К О Л   № 47
                                                                          

На 26.06.2026 г. в залата на Общинския съвет - Рудозем се състоя четиридесет и седмото редовно заседание на Общински съвет - Рудозем. 
Заседанието бе открито от Председателя на Общински съвет – инж. Венцислав Пехливанов: „Уважаеми дами и господа общински съветници, уважаеми г-н Кмете, добре дошли! След като отчетохме кворума, имаме дванадесет присъстващи. В пълен състав сме.
Съгласно присъствения списък:

	

№ 
	

ИМЕ, ПРЕЗИМЕ И ФАМИЛИЯ
	
ПРИСЪСТВИЕ

	1.
	инж. Венцислав Венциславов Пехливанов
	
ПРИСЪСТВА

	2.
	Димитър Радославов Мадански
	
ПРИСЪСТВА

	3.
	Диан Фиданов Малеков
	
ПРИСЪСТВА

	4.
	Николина Ангелова Костадинова
	
ПРИСЪСТВА

	5.
	Семир Севдалинов Сираков
	
ПРИСЪСТВА

	6.
	Александър Еминов Гюров
	
ПРИСЪСТВА

	7.
	Хайридин Хайриев Молабрахимов
	ПРИСЪСТВА

	8.
	инж. Денис Минков Кедиков
	
ПРИСЪСТВА

	9.
	инж. Радослав Валентинов Филизов
	ПРИСЪСТВА

	10.
	Шукри Асанов Халилов
	
ПРИСЪСТВА

	11.
	Николай Бисеров Михтарски
	ПРИСЪСТВА

	12.
	инж. Евелин Веселинов Бозов
	ПРИСЪСТВА


Ето защо на основание чл. 25 от ЗМСМA и чл. 64 и 65 от Правилника за организация и дейността на Общински съвет, откривам четиридесет и седмото редовно заседание. Дневният ред е предварително обявен. В последствие бяха предложени допълнително докладни, които да намерят място в дневния ред на днешното заседание. 
Имате думата по дневния ред. Колеги? Г-н Кмете, заповядайте!“
Инж. Кулевски: „Благодаря! Уважаеми г-н председател, уважаеми дами и господа общински съветници! Аз искам да оттегля първа точка от дневния ред поради отпаднала необходимост.“
Инж. Пехливанов: „Благодаря Ви! Добре! Първа точка от дневния ред отпада. По останалите? Заповядайте, г-жо Костадинова!“
Г-жа Костадинова: „Уважаема г-н председател, г-н Кулевски, колеги! В качеството си на независим общински съветник настоявам допълнителната докладна относно искането на „ЦЕТИН България“, засягаща имот, ще си позволя да го прочета, за да бъда максимално точна: Частна общинска собственост със идентификатор 6327.502.247, да бъде оттеглена или да бъде отложена за следващата сесия. 
Мотивите ми са изцяло законови - към преписката липсва задължителната по чл. 41 ал. 2 от Закона за общинската собственост пазарна оценка от лицензиран оценител. Без тази оценка Общинският съвет няма правомощие да определя цената на правото на преминаване. Гласуването на това решение в този му вид обрича акта ни на незабавно отменяне от Областния управител като незаконосъобразно. За да защитим Общинския бюджет и да предпазим Общински съвет от съдебни дела и да дадем на инвеститора стабилно законно право на преминаване, преписката трябва да бъде незабавно окомплектована с експертна пазарна оценка. 
Същото се отнася… същите аргументи мога да изложа и по точка четвърта от дневния ред. В нея отново липсва експертна оценка на засегнати имоти частна общинска собственост.“
Инж. Пехливанов: „ Благодаря Ви, г-жо Костадинова! Други колеги? Г-н Михтарски, заповядайте!“
Г-н Михтарски: „Уважаеми г-н председател, аз ще Ви помоля да конкретизирате в детайли точките от дневния ред, които би трябвало ние да гласуваме днес, за да може да направим последващи коментари. Дали те ще останат тези, които са обявени на сайта на община Рудозем, дали към тях ще добавим, ще бъдат добавени само двете допълнителни точки, които ни бяха предоставени преди няколко дена или ще бъдат включени и последните две, които ни бяха изпратени в днешния късен след обяд около 16:00часа. Благодаря Ви!“
Инж. Пехливанов: „Благодаря Ви, г-н Михтарски! Знаете, че предложенията за допълване или отпадане на точки от дневния ред се подлагат на гласуване. След като вносителят оттегли първа точка от дневния ред, автоматично това означава, че дневният ред, предварително обявления, остава от три точки, а именно втора, трета и четвърта, които се изместват, се изтеглят с една и стават съответно - поправката става първа точка, приемането на оценката втора и даването на съгласие трета.
 Предложенията, които направи г-жа Костадинова, разбира се, първо ще подложим на гласуване, защото това ще това всъщност ще определи кои точки ще  влезнат като цяло в дневния ред. Така че предлагам, ако имате конкретни предложения, да ги направите. Г-жа Костадинова направи конкретно предложение. Ако трябва, една по една всички точки да ги гласуваме. Даже мисля, че така е най-правилно, за да няма объркване. Точките, които са представени за допълнително включване в дневния ред, една по една всички да ги гласуваме, както преди това и предложението на г-жа Костадинова, което касае четвърта точка, нали така, г-жо Костадинова?“
Г-н Малеков: „Тази, която не сме приели.“
Инж. Пехливанов: „Така казвам четвърта точка от предварително обявения е дневен ред.“
Г-н Халилов: „ Г-н председател, бихте ли…. пише, че ще ни бъдат предоставени в писмен вид, ако има възможност да ни се предоставят допълнителните?“
Инж. Пехливанов: „Допълнителните? Разбира се!“ 
Г-н Халилов: „ Да! Благодаря!“
Инж. Пехливанов: „Може ли да подадете нататък?“
Г-жа Костадинова: „Да!“
Инж. Пехливанов: „Г-н Халилов, ако искате може да кажете за кои точки?“
Г-н Халилов: „Допълнителните.“
Инж. Пехливанов: „ А четирите или двете, кои за които…“
Г-н Халилов: „Двете! Ами ако може и четирите. Благодаря! Ще съм благодарен за…“
Инж. Пехливанов:  „Понеже техническият секретар ще отвори направо на екраните да разгледате.“
 Г-н Халилов: „ Да!“
Инж. Пехливанов: „Това е за ВиК асоциацията. Тука малко екранът се е разширил. Това е писмото. Точка. Г-н Кмете, искате да направите някакво уточнение?“
Инж. Кулевски: „Да, г-н председател, ако може.“
Инж. Пехливанов: „Заповядайте!“
Инж. Пехливанов: „Относно тази точка, която в момента се гледа за Асоциацията по ВиК, това е даване на съгласие или недаване на съгласие за приемане на бизнес плана. Моето предложение, понеже видях, че има техническа грешка в докладната, моето предложение е да не се приема и да не се дава съгласие за приемане на бизнес плана. Това едно уточнение само.“
Инж. Пехливанов: „Материалите по докладната за „ЦЕТИН“ ли искате да отворим, г-н Халилов, или самата докладна?“
Г-н Халилов, на хартиения вариант, в папката ги има докладните, а тук са приложенията. Извинявам се за неудобството!“
Г-н Халилов: „Да“
Инж. Пехливанов: „Идеята на това да ги отворим на екраните е, че материалите, които са предоставени на хартиен носител, първо са черно-бели. Не става ясно къде са конкретните трасета, за които се става въпрос и са толкова малки, че наистина трудно може човек даже да прочете нещо от текстовете.
Всъщност мога да внеса малко яснота допълнителна. А след последното заседание, на което ние не взехме никакво решение, изпратихме официално писмо до „ЦЕТИН“ в рамките на следващите няколко дни, за да могат максимално бързо да предприемат необходимите действия, така че да отстранят нередностите.
И това, което те са предоставили в Общинска администрация, е това, с което се запознавате. Всъщност отпада изцяло населеното място Чепинци. Не знам какво решение търсят там. Вероятно, аз така си мисля, вероятно търсят алтернативен имот, вероятно държавен, този за който коментираме, за да преминат оттам със съгласуване направо с държавата. А иначе в частта на град Рудозем са направили едно изменение, което изменя трасето, така че в максимална степен да избегне новостроящото се трасе на международния път в частта от сервиза „СБА“ до Лилия, хотел „Лилия“. Понеже там вече се е реализирало
строителството и са завършени и тротоари и така нататък. Първоначалният вариант беше оттам да мине. А сега предложението, което правят е да бъде променено трасето покрай „Лилия“ нагоре покрай стълбите, там където преминаха и другите комуникации и ток и така нататък. Всъщност това е това е промяната, която правят. 
Не мога да кажа, не мога да коментирам това, което г-жа Костадинова заостри внимание. Защо не са направени оценки, експертни оценки. Това е задължителна част от документацията, която трябва да бъде предоставена на Общински съвет, за да можем да вземем решение каквото и да е то. Същото се касае и за… също се отнася и за даване на съгласие за учредяване на сервитут за електропровода на EVN, който е от геоложка до така наречената „Трета“ площадка.
Там също липсва пазарна оценка, експертна оценка, извинявам се! Разговарях с служителката, която е изготвила докладната. За съжаление не е предоставена такава експертна оценка и съответно Общинска администрация няма как да си я „изсмуче от пръстите“. Така че такава е ситуацията. Общо взето наистина неприятно е да бъдат не окомплектовани материалите, така че да ни бъдат вързани ръцете и ние да не можем да вземем решение. 
По отношение на другите две докладни, касае се за ПУП-ове. Можем да ги отворим,
за да ги видим. Докладната, която е за …На хартия тука има ли я? Тука? Я да видя само. Сега ще я зачета. Аз Ви изпратих, позволих си да Ви изпратя във Viber с цел максимално бързо да ги видите двете докладни. Става въпрос за а едната от докладните е за една по-отдавнашна такава докладна за замяна на имот на „Седма“, а тя всъщност беше върната от Областния управител и в момента с тази докладна се предлага да се… Всъщност вносителят е тук. Най-добре той да обясни за какво иде реч. Заповядайте, г-н Кмете!“
Инж. Кулевски: „Благодаря, г-н председател! Става въпрос за имоти, които се намират на „Капитан Петко Войвода“ или така наречената „Седма“. Г-н председателят правилно каза, че беше ни върната тази точка, защото бяхме предвидили с първото решение да бъдат заменени тези имоти, за да може да запазим уличната регулация, която към момента е действаща. В момента сме направили оценки за имотите и реално ние ще купим имота от въпросното лице, а той ще купи общинския имот, за да може да спазим разпоредбите на Областна управа.“
Инж. Пехливанов: „Направо да внесете яснота и за последната докладна, която е за Минен техникум.“
Инж. Кулевски: „Чакай само да къде беше. Да, става въпрос за обявяването от публична общинска собственост в частна общинска собственост. Тука отново става въпрос за урегулиране на улична регулация, реално осъществена и засягаща чужди имоти. Така че изключваме 30 кв. м., които реално не съществуват като улична регулация.
Това е относно този ПУП. Намира се на улица  „Родопи“, мисля, че беше. Това е така нареченият квартал „Геоложки“. 
Инж. Пехливанов: „Заповядвайте, г-н Михтарски!“
Г-н Михтарски: „Уважаеми г-н председател, уважаеми г-н Кулевски, въпросът ми е кое налага извънредното внасяне на тези две последни допълнителни точки. Те не могат да бъдат разгледани на следващо редовно заседание, така че ние да можем да се запознаем с детайли с това, което се предлага. В момента ние сме изправени пред една дилема да гласуваме на сляпо, нещо, което може, как да кажа, и да бъде върнато от областния управител или пък да ощетим някой, който е заинтересовано лице в този случай. 
Може пък и нещо друго да стане някой привилегирован да получи нещо, което е в ущърб с обществения интерес. Надявам се проявите разбиране, да ни дадете възможност ние да се запознаем с детайли по тази докладна записка! Благодаря!“
Инж. Пехливанов: „Разбирам, че предложението Ви е за двете точки, които предварително бяха обявени и изпратени като спешни за включване в дневния ред, ги третираме по един начин, а тези две точки по друг?“
Г-н Михтарски: „Точно така!“
Инж. Пехливанов: „Добре, благодаря Ви, г-н Михтарски! Г-н Кмете, нещо?“
Инж. Кулевски: „Ами аз не смятам да оттеглям своите предложения. Не смятам и, че има привилегировани. Напротив! Общински съвет е запознат с предишното решение за улица „Капитан Петко Войвода“. най-вероятно Вие може да се запознаете и с проекторешението, и с решението за кв. „Геоложка“. Там става въпрос за оправяне на  уличната регулация по съществуващата. Така че не виждам никакъв проблем тези две точки да влезнат като допълнителни в дневния ред.“
Инж. Пехливанов: „Благодаря Ви, г-н кмете! Други колеги? Заповядайте, г-н Михтарски!“
Г-н Михтарски: „Уважаеми г-н председател, в този случай аз Ви давам така предложение да дадете един час почивка, в който ние да се запознаем със съответната съответните докладни. Благодаря!“
Инж. Пехливанов: „Преди да гласуваме дневния ред. Преди да гласуваме дневния ред?“
Г-н Михтарски: „Нали стана ясно, че за да може да гласуваме дневния ред, ние трябва да сме запознати какво гласуваме. Както решите! Аз пак казвам, не виждам кое е толкова спешно на общинските съветници да се вменява задължение да гласуват нещо, което те не са запознати в детайли. Ако някой го е обсъждал с някой, да, разбирам! Но ние го получаваме днес в 16:00 часа съответно във Viber групата и някой се надява, че ние ще се запознаем до 18:30 часа. Няма как да стане. Благодаря!“
Инж. Пехливанов: „Благодаря Ви, г-н Михтарски! С цел така по-конструктивно да протече заседанието. Аз правя едно конкретно предложение, понеже двете докладни, които са за ВиК асоциацията и за предложението на „ЦЕТИН“ и двете са достатъчно и двете имат достатъчно основание да влезнат извънредно. Първо, защото заседанието на ВиК асоциацията е в средата на следващия месец, а нашето редовно заседание се очаква да е в края на другия месец и предложението на „ЦЕТИН“ да бъде разгледано, тъй като вече веднъж не е получило решение, да останат в предложенията да бъдат приети като част от дневния ред, а двете други точки да останат за следващата за сесия на Общински съвет. Конкретно предложение правя. Имате думата, ако това е тема за дебат, можем да… Да! Резонно е това, което казвате, че вероятно промяната, която е настъпила на „Капитан Петко Войвода“ може да така да „разбуни духовете“. Не е необходимо това да се случва. Ако нямате нещо против, г-н кмете, те така или иначе са входирани извън законоустановения срок, можете да да инициирате една група, ако искате, с желаещи колеги, общински съветници, на които да им бъде разяснено и ако е необходимо да направим дори и за изънредна сесия, само за двете точки, ако са толкова спешни. 
Конкретно предложение правят да бъде допълнен дневният ред с двете точки, съответно „ЦЕТИН“ и „ВиК“ асоциацията, а останалите две точки да останат за следващото заседание, независимо дали то ще бъде извънредно или редовно.
Други колеги? Няма. Добре, г-жо Костадинова, започваме с Вашето предложение. Вие предложихте да отпадне точката, която касае даване съгласие за учредяване на сервитут на EVN и точката, която е допълнителна. 
Г-жа Костадинова: „А и предлагате да влезе в днес  с днешна дата?
Инж. Пехливанов: „Точно така.“
Г-жа Костадинова: „Със съответните мотиви“
Инж. Пехливанов: „Подлагам на… подлагам на гласуване с вдигане на ръка предложението на г-жа Костадинова да отпаднат двете точки, съответно последната точка от дневния ред, официално обявения и предложението да бъде да влезне в дневния ред докладната за „ЦЕТИН“. Който е съгласен с предложението на г-жа Костадинова да отпаднат двете точки с вдигане на ръка, моля да гласува. 
Общ брой общински съветници:12
Присъствали: 12
Гласували: 12
За: 7
Против: 3
Въздържали се: 1
 Благодаря Ви! Нещо объркахме! Нали 7 изброихме „за“ предложението. 
Да повторим гласуването, колеги и така малко по-продължително време да вдигаме ръка. Който е съгласен с предложението на г-жа Костадинова, моля да гласува с вдигане на ръка. 
Общ брой общински съветници:12
Присъствали: 12
Гласували: 12
За: 7
Против: 3
Въздържали се: 2
Благодаря Ви! Добре, сега вече всичко е наред! Значи предложението на г-жа Костадинова е да отпаднат последна точка Даване на съгласие за учредяване сервитут право на прокарване на кабелен електропровод. И предложението да бъде допълнен дневният ред с докладната на „ЦЕТИН“. Така. 
Следващото предложение, което аз направих, да бъде допълнен дневния ред с…, виждам Ви, г-н Малеков, дневния ред с още две точки, а именно предложението за „ВиК“ асоциацията и предложението за допълване на предложението на „ЦЕТИН“. Правя корекция в моето предложение, тъй като гласувах вече предложението на г-жа Костадинова, предлагам да влезне само докладната, касаеща „ВиК“ асоциацията. Г-н Малеков.“
Г-н Малеков: „Благодаря Ви, господин председател! Просто исках да използвам правото си на отрицателен вот и да кажа, че ние в момента гласувахме да отпадне една точка, която не сме гласували да влезне в дневния ред. В смисъл гласувахме за нещо, което реално не е в дневния ред, затова мисля, че се получи едно объркване тука. Благодаря!“
Инж. Пехливанов: „В крайна сметка от дотук това, което можем да отбележим, отпадна първа точка по поради факта, че вносителят я оттегли, отпадна последна точка от дневния ред и съответно предложението за допълване на дневния ред. Остава само за „ВиК“ асоциацията. Така. Сега, който е съгласен да допълним дневния ред с точката, която касае „ВиК“ асоциацията, моля да гласува с вдигане на ръка отново.

Общ брой общински съветници:12
Присъствали: 12
Гласували: 12
За: 12
Против: 0
Въздържали се: 0

Така. Все пак аз мисля, че двете докладни, които са входирани извън тези двете на „ЦЕТИН“ на „ВиК“ асоциацията са достатъчно важни и мисля, че трябва да се отнесем сериозно към това предложение да бъдат разгледани в най-кратък срок. А все пак ще подложим на гласуване и това дали да влезнат в дневния ред и те, тъй като са входирани в деловодството на общински съвет. Отново, който е съгласен с вдигане на ръка да гласува. Който е „за“ с вдигане на ръка. 

Общ брой общински съветници:12
Присъствали: 12
Гласували: 12
За: 1
Против: 1
Въздържали се: 10

Добре, в такъв случай първа точка става: Поправка на очевидна фактическа грешка. Втора точка става: Приемане оценка за недвижими имоти. Трета точка става: Даване на съгласие за учредяване на сервитут. Всъщност тя отпадна. А става не „ВиК“ асоциацията само папката да видя точно как беше докладната, за да я изчета. Така! Относно даване мандат на от общински съвет Рудозем за пред представяне позицията на община Рудозем съгласно чл. 198 ал. 3 от закона за водите и чл. 5 ал. от Правилника за организацията и дейността на асоциациите по водоснабдяване и канализация при участие в извънредно заседание на Общо събрание на асоциацията по вик в Област Смолян, което ще се проведе на 16.07. Това е последна точка, която всъщност става трета, нали така? Точно така. Трета точка от дневния ред. И тук, колеги, корекцията, която трябва да се направи в решението
по предложение на вносителя:  да не съгласува бизнес плана. 
Така. Сега отново в цялост дневния ред с трите точки. Който е съгласен, моля с вдигане на ръка отново да гласуваме.
Общ брой общински съветници:12
Присъствали: 12
Гласували: 12
За: 12
Против: 0
Въздържали се: 0
Дневният ред е приет.
Заседанието протече при следния: 

Д Н Е В Е Н   Р Е Д: 

1.	Поправка на очевидна фактическа грешка в Решение № 360/30.04.2026 г. на Общински съвет – Рудозем, прието по Протокол № 43.  /вх. № 112 /17.06.2026 г./

Докл.: Кмет на Община Рудозем

2.	Приемане на оценка за недвижим имот и провеждане на търг с тайно наддаване и продажба на имот – частна общинска собственост – поземлен имот с идентификатор 56798.29.44, с площ 576 кв. м., находящ се в местност „Калапнища“, землище на с. Пловдивци/вх. №113 /17.06.2026 г./
Докл.:Кмет на Община Рудозем

3. Даване на мандат от Общински съвет - Рудозем за представяне позицията на общината, съгласно чл. 198е, ал. 3 от Закона за водите и чл. 5, ал. 5 от Правилника за организацията и дейността на асоциациите по водоснабдяване и канализация, при участие в извънредно заседание на Общото събрание на Асоциацията по ВиК в област Смолян, което ще се проведе на 16.07.2026 г.  /вх. №118 /24.06.2026 г./

Докл.: Кмет на Община Рудозем

Инж. Пехливанов: „Така, колеги, мисля, че не е необходимо да даваме един час почивка. Г-н Михтарски,  съгласен ли сте?“
Г-н Михтарски кимна одобрително.
Инж. Пехливанов: „Добре, благодаря Ви за разбирането! 

По първа точка от дневния ред

Инж. Пехливанов: „Така. Първа точка от дневния ред: Поправка на очевидна фактическа грешка в решение номер 360 от 30 април на Общински съвет – Рудозем, прието по Протокол № 43
Виждате го и входящия номер на докладната. Запознали сте се. Сигурен съм в това със същината на фактическата грешка. Имате думата, колеги? Заповядайте, г-н Михтарски.“
Г-н Михтарски: „Уважаеми г-н председател, уважаеми г-н Кулевски, колеги! За пореден път ние сме изправени пред обстоятелството да поправяме поредната техни, а фактическа грешка, направена от Общинска администрация при изнасяне на съответната докладна. Аз ще се повторя това, което казахте и на комисия, че поправката на тази очевидна фактическа грешка трябва да започне с поправката на очевидната фастическа грешка, както е записано на поканата за тази общинска сесия в точка две. Да!
Разбира се, човешко е да се греши. Всички ние сме грешни, но когато тези грешки стават толкова чест чести и то от служители, които това им влиза в преките задължения, аз отново ще се повторя, че това за мен е знак, че Общинска администрация работи или некомпетентно, или по всякакъв начин се опитва да саботира работата на кмета и на и на Общинския съвет. А надявам се, господин кмете, Вие да обърнете внимание още веднъж на служителите, които изготвят съответните докладни и разбира се, когато те са изготвени, а нека да направят една финална проверка на всички а факти и обстоятелства, изложени в тези докладни, защото дори в следващата докладна ще видите, че отново има фактическа техническа или фактологическа, както и да го наречем грешка. В по-следващата точка отново ще имаме такава грешка. Или на днешното заседание ние ще се занимаваме само с поправка на грешки. Иначе разбира се, че тази грешка трябва да бъде поправена. Аз ще гласувам „за“. Благодаря!“
Инж. Пехливанов: „Благодаря Ви, г-н Михтарски! Отправихте питане, препоръка или какво точно към кмета? Препоръка!“
Г-н Михтарски: „Точно така! Препоръка.“
Инж. Пехливанов: „Добре! Благодаря Ви! Други колеги, няма. Режим на поименно на гласуване предлагам да приемем проекторешението и да поправим фактическата или каквато я нарекохте още, г-н Михтарски, грешка.

	

№
	

ИМЕ, ПРЕЗИМЕ И ФАМИЛИЯ
	
ПРИСЪСТВИЕ

	1.
	инж. Венцислав Венциславов Пехливанов
	ЗА

	2.
	Димитър Радославов Мадански
	ЗА

	3.
	Диан Фиданов Малеков
	ЗА

	4.
	Николина Ангелова Костадинова
	ЗА

	5.
	Семир Севдалинов Сираков
	ЗА

	6.
	Александър Еминов Гюров
	ЗА

	7.
	Хайридин Хайриев Молабрахимов
	ЗА

	8.
	инж. Денис Минков Кедиков
	ЗА

	9.
	инж. Радослав Валентинов Филизов
	ЗА

	10.
	Шукри Асанов Халилов
	ЗА

	11.
	Николай Бисеров Михтарски
	ЗА

	12.
	Инж. Евелин Веселинов Бозов
	ЗА



         Общ брой общински съветници:12
Присъствали: 12
Гласували: 12
За: 12
Против: 0
Въздържали се: 0
Благодаря Ви, колеги! С 12 „за“, 0„против“ и 0 „въздържали се“ първа точка от дневния ред е приета..

 Р Е Ш Е Н И Е № 380

Относно: Поправка на очевидна фактическа грешка в Решение № 360/30.04.2026 г. на Общински съвет – Рудозем, прието по Протокол № 43. 
Общински съвет - град Рудозем след като разгледа и обсъди Докладна записка № 112/17.06.2026 г., на кмета на Община Рудозем – инж. Недко Кулевски и на основание чл. 62, ал. 2 от АПК, във връзка с чл. 21, ал. 1, т. 11 от ЗМСМА, чл. 124а, ал. 1, чл. 124б, ал. 1 и чл. 134, ал. 2, т. 1 и т. 6 от ЗУТ, Решение № 360/30.04.2026 г. на Общински съвет – Рудозем
След проведено поименно гласуване
РЕШИ:
             1. Допуска поправка на очевидна фактическа грешка в Решение № 360/30.04.2026 г. на Общински съвет – Рудозем, прието по Протокол № 43. 
            2.“ Общински съвет Рудозем приема изготвената експертна оценката за продажбата на имот с идентификатор 63207.502.72 по КК на гр. Рудозем, за който е отреден УПИ XI, кв.41 по ПУП на гр. Рудозем  с площ 485 м2 в размер на 2115,00 /две хиляди сто и петнадесет евро - /4136,58 лева/ без ДДС да се чете „ Общински съвет Рудозем приема изготвената експертна оценката за продажбата на имот с идентификатор 63207.502.72 по КК на гр. Рудозем, за който е отреден УПИ XI, кв.41 по ПУП на гр. Рудозем  с площ 470 м2 в размер на 2115,00 /две хиляди сто и петнадесет евро - / 4136,58 лева/ без ДДС.“
           3. В останалата си част Решение № 360/30.04.2026 г. на Общински съвет – Рудозем, прието по Протокол № 43 остава непроменено.
           4. Възлага на Kмета на община Рудозем да извърши необходимите действия за изпълнение на настоящото решение.

По втора точка от дневния ред

Инж. Пехливанов: „Преминаване към втора, която е – Приемане оценка за недвижим имот провеждане представено отдаване и продажба на имот частна общинска собственост, подземни имот, идентификатор, виждате го, който се намира в Пловдивци. Имате думата, колеги? Да. Заповядвайте, г-н Михтарски!“
Г-н Михтарски: „Уважаеми г-н председател, уважаеми г-н Кулевски, колеги! А това, което е посочено в тази докладна е, че в деловодството на Общинска администрация е постъпило заявление от Елка Валентинова Соколова със съответния входящ номер и искане за продажба на земя от Общински поземлен фонд, представляваща ливада в землището на град Рудозем. По-надолу в докладната е посочено, че всъщност тази ливада се намира в землището на село Пловдивци. И сега ние кое желание да удовлетворим? Това на заявителя или това, което има предвид Общинска администрация?
Затова моля вносителя нека да бъде направена тази корекция или да бъде премахнато съответно землището на град Рудозем, което според мен е грешно, защото идентификаторът на имота показва, че този имот не се намира в границите на град Рудозем. Благодаря!“
Инж. Пехливанов: „Благодаря Ви, г-н Михтарски! Не очакваме кметът да направи корекцията. Това е в нашите правомощия. Ние можем да я да го направим това. Ако правите конкретно предложение да премахнем от текста град Рудозем или да го заменим със село Пловдивци, можете да го направите и така. Да. Заповядайте, г-н Михтарски!“
Г-н Михтарски: „Отново моля моето изказване да се приеме като препоръка, защото в проекторешението е коректно изписано съответното землище. Просто една констатация, че нещата се неглижират от Общинска администрация и разбира се ние трябва много да внимаваме какво гласуваме. Благодаря!“
Инж. Пехливанов: „Благодаря Ви! Коригираме град Рудозем със село Пловдивци. Така ли да го разбирам?“
Г-н Михтарски: „ Реално няма така правна стойност, защото е в самата докладна, не в решението, което ще вземе, но…“
Инж. Пехливанов: „Добре! Поправяме го. Вместо град Рудозем пишем село Пловдивци. Съгласни ли сте, колеги?“
Г-жа Костадинова: „Да!“
Инж. Пехливанов: „Така! Други колеги? Не виждам. Предлагам в режим на поименно гласуване да приемем проекторешението с корекцията. Съответно град Рудозем да бъде заменено със село Пловдивци. 

	

№
	

ИМЕ, ПРЕЗИМЕ И ФАМИЛИЯ
	
ПРИСЪСТВИЕ

	1.
	инж. Венцислав Венциславов Пехливанов
	ЗА

	2.
	Димитър Радославов Мадански
	ЗА

	3.
	Диан Фиданов Малеков
	ЗА

	4.
	Николина Ангелова Костадинова
	ЗА

	5.
	Семир Севдалинов Сираков
	ЗА

	6.
	Александър Еминов Гюров
	ЗА

	7.
	Хайридин Хайриев Молабрахимов
	ЗА

	8.
	инж. Денис Минков Кедиков
	ЗА

	9.
	инж. Радослав Валентинов Филизов
	ЗА

	10.
	Шукри Асанов Халилов
	ЗА

	11.
	Николай Бисеров Михтарски
	ЗА

	12.
	Инж. Евелин Веселинов Бозов
	ЗА


 

         Общ брой общински съветници:12
Присъствали: 12
Гласували: 12
За: 12
Против: 0
Въздържали се: 0
Благодаря Ви, колеги! С 12 „за“, 0„против“ и 0 „въздържали се“ и втора точка от дневния ред е приета..

 Р Е Ш Е Н И Е № 381

Относно: Приемане на оценка за недвижим имот и провеждане на търг с тайно наддаване и продажба на имот – частна общинска собственост – поземлен имот с идентификатор 56798.29.44, с площ 576 кв. м., находящ се в местност „Калапнища“, землище на с.Пловдивци
 Общински съвет - град Рудозем след като разгледа и обсъди Докладна записка № 113/17.06.2026 г., на кмета на Община Рудозем – инж. Недко Кулевски  и на основание чл. 21, ал. 1, т. 8, във връзка с чл. 52, ал.5, т.1 от Закона за местното самоуправление и местната администрация във връзка с чл.8, ал.1, във връзка с чл. 35, ал. 1 и чл. 41, ал. 2, изр. 2-ро от Закона за общинската собственост и чл. 38, ал. 1, т. 1 и чл. 65, ал. 1 и ал. 2 от Наредбата за реда за придобиване, управление и разпореждане с имоти и вещи – общинска собственост 
След проведено поименно гласуване
РЕШИ:
 1.Общински съвет-Рудозем  актуализира Годишната програма за управление и разпореждане с имоти-общинска собственост в община Рудозем за 2026 г., приета с Решение № 352, протокол № 43/30.04.2026 г ,  както в точка ІІІ, буква Г  имоти  които общината има намерение да продаде се добавя имот с идентификатор 56798.29.44, с площ 576 кв. м., Трайно предназначение на територията: Земеделска, Начин на трайно ползване: Ливада, Категория на земята: 10, находящ се в местност „Калапнища“, землище на с. Пловдивци 
  2.Приема доклада за оценката на недвижимия имот – частна общинска собственост, представляващ поземлен имот с идентификатор 56798.29.44, с площ 576 кв. м., Трайно предназначение на територията: Земеделска, Начин на трайно ползване: Ливада, Категория на земята: 10, находящ се в местност „Калапнища“, землище на с. Пловдивци  в размер на 1294,00 евро /2530,84 лева/
3. Открива процедура по продажба на имота, описан в т. 1, чрез публичен търг с тайно наддаване.
4. Възлага на Кмета на Община Рудозем да осъществи всички необходими административни действия по организиране и провеждане на публичен търг с тайно наддаване за продажба на имота и да сключи договор със спечелилия при условията и по реда, определени с Наредбата за реда за придобиване, управление и разпореждане с имоти и вещи – общинска собственост.
 5. На основание чл.52, ал.5 т.1 от ЗМСМА определя 30 % от постъпленията от разпоредителната сделка да бъдат използвани за финансиране на изграждането, за основен и текущ ремонт на социалната и техническата инфраструктура  в с. Пловдивци.



По трета точка от дневния ред

Инж. Пехливанов: „ Преминаваме към трета точка, която е: Даване на мандат от Общински съвет Рудозем за предоставяне позицията на общината съгласно чл. 198 е от ал. 3 от Закона за водите и така нататък. Да не я изчитам цялата. Тя е входирана по надлежния ред. Деловодството на Общински съвет. Както вече разбрахме от вносителя има
Допусната техническа грешка. Да не се гласува представения бизнес план да се чете. Имате думата, колеги, заповядайте. Г-н Михтарски, заповядайте!“
Г-н Михтарски: „Уважаеми г-н председател, уважаеми г-н колеги, колеги! Радвам се, че все пак здравият разум надделя и след като вчера Общинският съвет Смолян и единодушно гласува този бизнес план да не бъде съгласуван от техния представител, което съответно би довел до увеличение на водата в този период от 5,13 стотинки на кубик, съответно до 7,48 стотинки на кубик. Че здравият разум надделя и в Общинска администрация Рудозем и съответно е направена корекция, с която ние да дадем мандат, с който да не се съгласува този бизнес план. За мен не е нормално в една Община като Рудозем, в която имаме  изграден и язовир, цената на водата да е толкова висока.
 А иначе като въпрос, който ще задам, аз съм го задавал, разбира се, с други числа в  началото на нашия мандат, г-н Кулевски, Общинска администрация смята ли все пак някога да изплати своите задължения като членски внос към ВиК асоциацията, които към 01.07.2025 година са били в са в размер на 19 895,29 лв.. Тук ще кажа, че само още две общини имат задължения към тази „ВиК“ асоциация, а съответно това са Доспат и Неделино, но в по-малък размер. 
В началото на мандата на този Общински съвет получих едно уверение, че тези средства ще бъдат изплатени, но оказа се три години по-късно, че може би а тези неща не са изпълнени. Благодаря!“
Инж. Пехливанов: „Благодаря Ви, г-н Михтарски! Заповядвайте, г-н Кмете!“
Инж. Кулевски: „Благодаря, г-н председател! Само да кажа, че една вноска е направена от тези задължения. В началото на следващия месец ще бъде направена още една вноска и реално в август месец ще бъдат изплатени тези средства. Имаме разговор с Областния управител, с който сме се разбрали тези средства да бъдат изплатени в рамките на още два месеца. „
Инж. Пехливанов: “Добре! Благодаря! Други колеги няма. А, г-н Малеков, заповядайте!“
Г-н Малеков: „Благодаря Ви, г-н председател! Аз само исках да направя една вметка по от изказването на колегата Михтарски, че явно той имал някаква информация предварително, че общинските съветници са щели да подкрепят този бизнес план и как така разумът е надделял в нещо, в което дори колегите никой от тях не е гласувал по начин, по който този бизнес план беше представен или е имало някаква информация, че колегите ще го бъдат ще го подкрепят. Моля Ви, г-н Михтарски, да не вменявате такива неща в обществото! Благодаря!“
Инж. Пехливанов: „ Благодаря, г-н Малеков! Реплика ли, г-н Михтарски?“
Г-н Михтарски: „Да, г-н председател, ако позволите!“
Инж. Пехливанов: „ Да, да, заповядайте!“
Г-н Михтарски: „ Г-н Малеков, никога не съм казвал, че Общинският съвет е щял да подкрепи това предложение. Казваш какво е било а предложението на вносителя на Общинска администрация и се надявам, че това предложение е променено. Благодаря!“
Г-н Малеков: „Цитирам точните Ви думи: Разумът в Общински съвет надделя. Благодаря!“
Инж. Пехливанов: „Колеги, аз не страдам от амнезия и ще се върна малко по-назад във времето. Преди десетина години, 2017 година, когато всъщност започна проблемът с шоковото вдигане на цените на водата в Област Смолян. И честно казано, за мен вчера решението на Общински съвет в Смолян, продиктувано от определени политически интереси, амбиции на вносителя меко казано ме обидиха, защото за мен е обидно, няма да кажа цинично, обидно е поведението на тези, които са основните виновници за цената на водата в Община на Рудозем. Какво имам предвид? 2017 г., когато започна дебата около финансирането на тези така наречени водни цикли и така нататък, всички тези проекти, Община Смолян бяха много голям радетел на финансирането на такива скъпо струващи проекти, да не кажа неприлично скъпоструващи  проекти. Тогава с охота и с лека ръка всички общински съветници в Област в Община Смолян заедно с представителя на държавата гласуваха скъпия воден цикъл на Община Смолян. Спомняте ли си, г-н Михтарски? Не отправям критика към Вас, просто връщам лентата назад и ползвам Ви като
събеседник. Тогава това, което стана, беше, че Община Рудозем от 1,67 лева, ако не се лъжа, беше цената на водата. Ще направя точна справка, ще видя точно колко беше. Цената се удвои и нали знаем всички защо. Защото Община Смолян заедно с държавата имаха повече от 50% и взеха решение, което беше в ущърб и до ден днешен в ущърб на всички общини от Област Смолян. 
Ние в Община Рудозем плащаме най-скъпата вода на глава от населението и веднага се аргументирам защо в Рудозем е най-скъпата, защото ние нямаме почти никакви разходи по довеждане на тази вода. Питейната вода. Нещо повече. Таксува се пречистване там, където няма пречистване. Да не навлизаме в още подробности, но поведението на колегите от Община Смолян е меко казано нахално. А и в момент, в който ние плащаме тяхната цена на скъпия воден цикъл, това ми идва доста в повече. Не малко в повече.
А иначе да, аз същото съм на мнение, че навсякъде трябва да бъдат изградени модерни пречиствателни станции, да има чиста вода. Не сме никой от нас няма да е против такова нещо. Но изкуственото завишение на цената на проекта и не само на проекта в Смолян, на водния цикъл в Смолян, а и всички общини, които си финансираха подобни водни цикли, включително и това, което трябваше да се гласува от представител на Община Рудозем по отношение на Община Девин, всичко това набъбва цената на водата и а вземам повод и Ви ползвам вас като събеседник, защото преди малко отправихте забележка на кмета за това, че не е плащал в членския внос. 
Г-н Михтарски, тази несправедливост трябва по всякакъв начин да бъде демонстрирана. Това, че ние имаме само 5,7%, грубо казано, не ни дава никаква възможност да изразим своя вот, така че да наклоним везните в наша полза. Това е начинът. Аз не  оправдавам някой, който не си плаща сметките, но такова трябва да е поведението на всички общини в област Смолян, за да разберат, че тази „ВиК“ асоциация трябва да мисли за всички. 
А иначе г-н Малеков е абсолютно прав. Вие нямахте право да предопределяте вота на общинските съветници. Вероятно направихте лапсус. Никой от общинските съветници нямаше да подкрепи такова решение, макар и да беше влезнала докладната с първоначалния ѝ вариант. Заповядвайте, г-н Малеков!“
Г-н Малеков: „Благодаря Ви, г-н председател. Аз само това, което казахте Вие е абсолютно вярно. Исках да се върна в годините назад, защото има колеги, с които сме били съветници и тогава. Ние и тогава не подкрепихме бизнес плана на ВиК-та, на „ВиК“ асоциацията, но това, което казвате Вие, Община Рудозем с 5% няма никакъв право на никакъв глас и други общини не подкрепиха, но както казахте ВиК“ асоциацията плюс Община Смолян са достатъчни, за да внесат това предложение в „Кевър“ и те да вдигнат цената на водата толкова много за цялата област. Благодаря Ви!“
Инж. Пехливанов: „Благодаря Ви, г-н Малеков! Заповядайте, г-н Михтарски!“
Г-н Михтарски: „Г-н председател, тъй като аз съм отскоро в политиката, бихте ли ни припомнили а как станахме членове на тази „ВиК“ асоциация и кой е основният виновник за това? Благодаря!“
Инж. Пехливанов: „По това време аз не съм бил нито част от Общински съвет, нито от Общинска администрация. Не мога да Ви кажа. Толкова колкото знаете Вие, толкова  зная и аз.“
Г-н Михтарски: “Благодаря!“
Инж. Пехливанов: „Благодаря Ви, г-н Михтарски! Други колеги? Няма. Предлагам в режим на поименно гласуване с направеното предложение за корекция в решението да не се гласува така представения бизнес план. Да подкрепим проекторешението. Който е съгласен поименно. 

	

№
	

ИМЕ, ПРЕЗИМЕ И ФАМИЛИЯ
	
ПРИСЪСТВИЕ

	1.
	инж. Венцислав Венциславов Пехливанов
	ЗА

	2.
	Димитър Радославов Мадански
	ЗА

	3.
	Диан Фиданов Малеков
	ЗА

	4.
	Николина Ангелова Костадинова
	ЗА

	5.
	Семир Севдалинов Сираков
	ЗА

	6.
	Александър Еминов Гюров
	ЗА

	7.
	Хайридин Хайриев Молабрахимов
	ЗА

	8.
	инж. Денис Минков Кедиков
	ЗА

	9.
	инж. Радослав Валентинов Филизов
	ЗА

	10.
	Шукри Асанов Халилов
	ЗА

	11.
	Николай Бисеров Михтарски
	ЗА

	12.
	Инж. Евелин Веселинов Бозов
	ЗА



         Общ брой общински съветници:12
Присъствали: 12
Гласували: 12
За: 12
Против: 0
Въздържали се: 0
Благодаря Ви, колеги! С 12 „за“, 0„против“ и 0 „въздържали се“ и последната точка от дневния ред е приета.

РЕШЕНИЕ № 382

Относно: Даване на мандат от Общински съвет - Рудозем за представяне позицията на общината, съгласно чл. 198е, ал. 3 от Закона за водите и чл. 5, ал. 5 от Правилника за организацията и дейността на асоциациите по водоснабдяване и канализация, при участие в извънредно заседание на Общото събрание на Асоциацията по ВиК в област Смолян, което ще се проведе на 16.07.2026 г.  

Общински съвет - град Рудозем след като разгледа и обсъди Докладна записка № 118/24.06.2026 г., на кмета на Община Рудозем – инж. Недко Кулевски и на основание чл. 10в, ал. 1, точка 5, чл. 198в, ал. 4, точка 5, чл. 198е, ал. 3 и ал. 5, чл. 198м, ал. 2 от Закона за водите, чл. 10 от Закона за регулиране на водоснабдителните и канализационните услуги, чл. 5, ал. 6 и ал. 7 и чл. 10, ал. 1 от Правилника за организацията и дейността на асоциациите по водоснабдяване и канализация (ПОДАВК) 
След проведено поименно гласуване
РЕШИ:

I. Общински съвет – Рудозем дава мандат на кмета на Община Рудозем, в качеството му на представител на общината в Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, за представяне на позицията на общината по точките от дневния ред на предвиденото за 16.07.2026 г. заседание, както следва:
1.	Дава мандат на кмета на Община Рудозем за представяне позицията на общината при обсъждане на Бизнес план на оператора – „Водоснабдяване и канализация“ ЕООД, гр. Смолян за следващия регулаторен период 2027 г. – 2031 г. и да не съгласува така представения Бизнес план.
 2. Други.
II. При невъзможност кметът на Община Рудозем да участва в заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – гр. Смолян, което ще се проведе на 16.07.2026 г.,                                            Общински съвет - Рудозем упълномощава г-н Добромир Шевелиев – заместник - кмет на Община Рудозем за представител на общината, който да участва в заседанието и да изрази горепосочената позиция.     


Инж. Пехливанов: „Поради изчерпване на дневния ред закривам четиридесет и седмо редовно заседание. Благодаря Ви!“



Председател на Об. С: ………….........
                                                                                         /инж. Венцислав Пехливанов/


                                                 	           
Техн. сътрудник: .……..……...                                                                                               
                               						  /Даниела Хаджиева/

